title: Sklep Sveta 2012/514/SZVP z dne 24. septembra 2012 o spremembi in podaljšanju Sklepa 2010/576/SZVP o policijski misiji Evropske unije na področju reforme varnostnega sektorja (RVS) in njegove povezave s pravosodjem v Demokratični republiki Kongo (EUPOL RD Congo)

text:
               25.9.2012

               SL

               Uradni list Evropske unije

               L 257/16

         SKLEP SVETA 2012/514/SZVP
   z dne 24. septembra 2012
   o spremembi in podaljšanju Sklepa 2010/576/SZVP o policijski misiji Evropske unije na področju reforme varnostnega sektorja (RVS) in njegove povezave s pravosodjem v Demokratični republiki Kongo (EUPOL RD Congo)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 23. septembra 2010 sprejel Sklep 2010/576/SZVP o policijski misiji Evropske unije na področju reforme varnostnega sektorja (RVS) in njegove povezave s pravosodjem v Demokratični republiki Kongo (EUPOL RD Congo) (1), ki je bil nazadnje spremenjen s Sklepom 2011/537/SZVP (2). EUPOL RD Congo se izteče 30. septembra 2012.

               (2)

               Politični in varnostni odbor je 13. julija 2012 odobril priporočilo, da bi se EUPOL RD Congo podaljšala za eno leto, nato pa bi se v prehodnem obdobju dvanajst mesecev opravila predaja njenih nalog.

               (3)

               EUPOL RD Congo bi bilo zato treba podaljšati do 30. septembra 2013.

               (4)

               Treba je določiti referenčni finančni znesek za kritje odhodkov, povezanih z EUPOL RD Congo za obdobje od 1. oktobra 2012 do 30. septembra 2013.

               (5)

               Treba je tudi prilagoditi nekatere predpise glede zaupnih podatkov EU.

               (6)

               EUPOL RD Congo se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sklep 2010/576/SZVP se spremeni:

               (1)

               v členu 1 se odstavek 1 nadomesti z naslednjim:
               "1.   Policijska misija Evropske unije na področju reforme varnostnega sektorja (RVS) in njegove povezave s pravosodjem v Demokratični republiki Kongo (v nadaljnjem besedilu: EUPOL RD Congo ali misija), ustanovljena s Skupnim ukrepom 2007/405/SZVP, se podaljša za obdobje od 1. oktobra 2010 do 30. septembra 2013.";

               (2)

               v členu 2 se odstavek 1 nadomesti z naslednjim:
               "1.   EUPOL RD Congo pomaga kongovskim oblastem pri izvajanju akcijskega načrta za policijo in temelji na smernicah strateškega okvira, da bi pospešili napredek in izboljšali vzdržnost procesa reforme kongovske nacionalne policije (KNP). Misija bo pomagala pri lokalnih in mednarodnih prizadevanjih za krepitev zmogljivosti KNP. EUPOL RD Congo je osredotočena na konkretne dejavnosti in projekte, s katerimi podkrepi svoje delovanje na strateški ravni procesa reforme, glede gradnje zmogljivosti in glede krepitve sodelovanja med KNP in širšim sistemom kazenskega pravosodja, da bi tako bolje podprli boj proti spolnemu nasilju in nekaznovanju. Da bi se izognili podvajanju dela, EUPOL RD Congo svoje delovanje tesno usklajuje z drugimi donatorji Unije ter mednarodnimi in dvostranskimi donatorji.";

               (3)

               v členu 7 se odstavek 3 nadomesti z naslednjim:
               "3.   Vso osebje spoštuje minimalne varnostne operativne standarde, specifične za misijo, in varnostni načrt misije, ki podpira varnostno politiko Unije na tem področju. Glede varovanja tajnih podatkov EU, ki so jim zaupani pri opravljanju nalog, člani osebja upoštevajo varnostna načela in minimalne standarde, določene v Sklepu Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (3).

               (4)

               člen 12 se nadomesti z naslednjim:
               "Člen 12
               Varnost
               1.   Poveljnik civilne operacije usmerja načrtovanje varnostnih ukrepov vodje misije in zagotavlja, da se ti ukrepi za misijo EUPOL RD Congo ustrezno in učinkovito izvajajo v skladu s členoma 5 in 9.
               2.   Vodja misije je odgovoren za varnost misije in za izpolnjevanje minimalnih varnostnih zahtev, ki se uporabljajo za misijo, v skladu s politiko Unije v zvezi z varnostjo osebja, napotenega zunaj Unije v operativni vlogi v skladu z naslovom V PEU in pripadajočimi instrumenti.
               3.   Vodji misije pomaga višji uradnik za varnost misije (SMSO), ki poroča vodji misije in vzdržuje tesne delovne stike z Evropsko službo za zunanje delovanje (ESZD).
               4.   Osebje EUPOL RD Congo pred začetkom dela opravi obvezno varnostno usposabljanje v skladu z OPLAN. Na območju napotitve se poleg tega udeležuje rednega osvežitvenega usposabljanja, ki ga organizira SMSO.
               5.   Vodja misije je odgovoren za varstvo tajnih podatkov EU v skladu s Sklepom 2011/292/EU.";

               (5)

               členu 14(1) se doda naslednji pododstavek:
               "Referenčni finančni znesek za kritje odhodkov, povezanih z misijo v obdobju od 1. oktobra 2012 do 30. septembra 2013, znaša 6 750 000 EUR.";

               (6)

               člen 16 se nadomesti z naslednjim:
               "Člen 16
               Razkritje tajnih podatkov
               1.   VP je pooblaščen, da tretjim državam, pridruženim temu sklepu, če je to ustrezno in skladno s potrebami misije, v skladu s Sklepom 2011/292/EU razkrije tajne podatke in dokumente EU do stopnje "CONFIDENTIEL UE / EU CONFIDENTIAL", ki so bili pripravljeni za namene misije.
               2.   VP je prav tako pooblaščen, da ZN ob upoštevanju operativnih potreb misije v skladu s Sklepom 2011/292/EU razkrije tajne podatke in dokumente EU do stopnje "RESTREINT UE / EU RESTRICTED", ki so bili pripravljeni za namene misije. V ta namen se sklenejo dogovori med VP in pristojnimi organi ZN.
               3.   V primeru konkretne in nujne operativne potrebe je VP prav tako pooblaščen, da državi gostiteljici v skladu s Sklepom 2011/292/EU razkrije kakršne koli tajne podatke in dokumente EU do stopnje "RESTREINT UE / EU RESTRICTED", ki so bili pripravljeni za namene misije. V ta namen se sklenejo dogovori med VP in pristojnimi organi države gostiteljice.
               4.   VP je pooblaščen, da tretjim državam, pridruženim temu sklepu, razkrije kakršne koli netajne dokumente EU v zvezi z razpravami Sveta o misiji, za katere v skladu s členom 6(1) Poslovnika Sveta velja obveznost varovanja poslovne skrivnosti (4).
               5.   VP lahko pooblastila iz odstavkov 1 do 4 ter možnost sklepanja dogovorov iz odstavkov 2 in 3 prenese na podrejene osebe, na poveljnika civilne operacije in/ali na vodjo misije.

               (7)

               v členu 18 se drugi odstavek nadomesti z naslednjim besedilom:
               "Uporablja se od 1. oktobra 2010 do 30. septembra 2013."

         Člen 2
   Ta sklep začne veljati na dan sprejetja.

      V Bruslju, 24. septembra 2012

            Za Svet

            Predsednik

         A. D. MAVROYIANNIS

      (1)  UL L 254, 29.9.2010, str. 33.

      (2)  UL L 236, 13.9.2011, str. 8.

      (3)  UL L 141, 27.5.2011, str. 17.";

      (4)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11.12.2009, str. 35).";


title: Sklep Sveta (SZVP) 2017/1838 z dne 10. oktobra 2017 o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji

text:
               11.10.2017

               SL

               Uradni list Evropske unije

               L 261/17

         SKLEP SVETA (SZVP) 2017/1838
   z dne 10. oktobra 2017
   o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta (SZVP) 2016/849 z dne 27. maja 2016 o omejevalnih ukrepih proti Demokratični ljudski republiki Koreji in razveljavitvi Sklepa 2013/183/SZVP (1),
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 27. maja 2016 sprejel Sklep (SZVP) 2016/849.

               (2)

               Varnostni svet Združenih narodov (v nadaljnjem besedilu: VSZN) je 11. septembra 2017 sprejel Resolucijo 2375 (2017) (v nadaljnjem besedilu: RVSZN 2375 (2017)), v kateri je izrazil globoko zaskrbljenost zaradi jedrskega poskusa, ki ga je Demokratična ljudska republika Koreja (v nadaljnjem besedilu: DLRK) izvedla 2. septembra 2017, in grožnje, ki jo za mir in stabilnost v regiji in drugod predstavljajo stalne dejavnosti DLRK, povezane z jedrskim orožjem in balističnimi izstrelki. VSZN je prav tako ugotovil, da še naprej obstaja očitna grožnja za mednarodni mir in varnost.

               (3)

               RVSZN 2375 (2017) razširja prepoved uvoza in izvoza nekaterih vrst blaga v in iz DLRK ter omejitve naložb v DLRK.

               (4)

               RVSZN 2375 (2017) prav tako prepoveduje izdajanje delovnih dovoljenj državljanom DLRK na ozemlju držav članic.

               (5)

               Poleg tega RVSZN 2375 (2017) določa okrepljen pomorski nadzor tovornih plovil.

               (6)

               Za izvedbo nekaterih ukrepov iz tega sklepa so potrebni nadaljnji ukrepi Unije.

               (7)

               Sklep (SZVP) 2016/849 bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep (SZVP) 2016/849 se spremeni:

               (1)

               v členu 1(1) se točka (b) nadomesti z naslednjim:

                           „(b)

                           vseh predmetov, materialov, opreme, blaga in tehnologije, ki jih je določil Varnostni svet ZN ali Odbor, ustanovljen na podlagi odstavka 12 RVSZN 1718 (2006) (v nadaljnjem besedilu: Odbor za sankcije), v skladu z odstavkom 8(a)(ii) RVSZN 1718 (2006), odstavkom 5(b) RVSZN 2087 (2013), odstavkom 20 RVSZN 2094 (2013), odstavkom 25 RVSZN 2270 (2016) in odstavkom 4 RVSZN 2375 (2017) ter ki bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje;“;

               (2)

               v členu 1(1) se točka (i) nadomesti z naslednjim:

                           „(i)

                           vseh drugih predmetov s seznama konvencionalnega orožja z dvojno rabo, ki ga je Odbor za sankcije sprejel na podlagi odstavka 7 RVSZN 2321 (2016) in odstavka 5 RVSZN 2375 (2017).“;

               (3)

               vstavi se naslednji člen:
               „Člen 6c
               1.   Nabava tekstilnih izdelkov (med drugim tkanin in delno ali popolnoma dokončanih oblačil) v DLRK s strani državljanov držav članic ali z uporabo plovil ali zrakoplovov pod zastavo držav članic je prepovedana ne glede na to, ali izvirajo z ozemlja DLRK ali ne.
               2.   Odstavek 1 se ne uporabi, če Odbor za sankcije takšno nabavo odobri vnaprej za vsak primer posebej.
               3.   Države članice lahko dovolijo uvoz tekstilnih izdelkov (med drugim tkanin in delno ali popolnoma dokončanih oblačil), za katere so bile pisne pogodbe zaključene pred 11. septembrom 2017 in do 10. decembra 2017, če je Odbor za sankcije do 24. januarja 2018 uradno obveščen o podrobnostih takega uvoza.“;

               (4)

               člen 9 se nadomesti z naslednjim:
               „Člen 9
               1.   Prepovedan je uvoz, nabava ali prenos naftnih derivatov iz DLRK.
               2.   Neposredna ali posredna dobava, prodaja ali prenos vseh rafiniranih naftnih derivatov v DLRK, s strani državljanov držav članic ali prek ozemlja držav članic ali z njega ali z uporabo plovil ali zrakoplovov pod zastavo držav članic, je prepovedan ne glede na to, ali izvirajo z ozemlja držav članic ali ne.
               3.   Odstavek 2 se ne uporablja za neposredno ali posredno dobavo, prodajo ali prenos rafiniranih naftnih derivatov v obsegu do 500 000 sodčkov v začetnem obdobju treh mesecev med 1. oktobrom 2017 in 31. decembrom 2017 ter rafiniranih naftnih derivatov v obsegu do 2 000 000 sodčkov na leto v obdobju 12 mesecev, ki se začne 1. januarja 2018, in vsako leto po tem, v DLRK s strani državljanov držav članic ali prek ozemlja držav članic ali z njega ali z uporabo plovil ali zrakoplovov pod zastavo držav članic ne glede na to, ali izvirajo z ozemlja držav članic ali ne, pod pogojem da:

                           (a)

                           država članica Odbor za sankcije vsakih 30 dni uradno obvesti o obsegu takšne dobave, prodaje ali prenosa rafiniranih naftnih derivatov v DLRK, pri čemer priloži informacije o vseh udeleženih straneh v transakciji, in

                           (b)

                           dobava, prodaja ali prenos rafiniranih naftnih derivatov ne zadeva posameznikov ali subjektov, ki so povezani s programi DLRK v zvezi z jedrskim orožjem ali balističnimi izstrelki ali z drugimi dejavnostmi, prepovedanimi z RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ali 2375 (2017), vključno s posamezniki ali subjekti z zadevnega seznama, posamezniki ali subjekti, ki delujejo v njihovem imenu ali po njihovih navodilih, ali subjekti, ki so neposredno ali posredno v njihovi lasti ali pod njihovim nadzorom, oziroma posamezniki ali subjekti, ki pomagajo pri izogibanju sankcijam, in

                           (c)

                           je dobava, prodaja ali prenos rafiniranih naftnih derivatov namenjen izključno preživljanju državljanov DLRK in ni povezan z ustvarjanjem prihodka za programe DLRK v zvezi z jedrskim orožjem ali balističnimi izstrelki ali druge dejavnosti, prepovedane z RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ali 2375 (2017).

                     4.   Unija sprejme potrebne ukrepe za določitev ustreznih predmetov, ki jih zajema ta člen.“;

               (5)

               vstavi se naslednji člen:
               „Člen 9b
               1.   Dobava, prodaja ali prenos količine surove nafte, ki presega količino, ki jo je država članica dobavila, prodala ali prenesla v obdobju 12 mesecev pred 11. septembrom 2017, v DLRK s strani države članice v katerem koli obdobju 12 mesecev po tem datumu je prepovedan.
               2.   Odstavek 1 se ne uporablja, kadar Odbor za sankcije vnaprej in za vsak primer posebej odobri, da je pošiljka surove nafte namenjena izključno preživljanju državljanov DLRK in ni povezana s programi DLRK v zvezi z jedrskim orožjem ali balističnimi izstrelki ali drugimi dejavnostmi, prepovedanimi z RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ali 2375 (2017).
               3.   Unija sprejme potrebne ukrepe za določitev ustreznih predmetov, ki jih zajema ta člen.“;

               (6)

               vstavi se naslednji člen:
               „Člen 9c
               Neposredna ali posredna dobava, prodaja ali prenos vseh kondenzatov in utekočinjenega zemeljskega plina v DLRK s strani državljanov držav članic ali prek ozemlja držav članic ali z njega ali z uporabo plovil ali zrakoplovov pod zastavo držav članic je prepovedan ne glede na to, ali izvirajo z ozemlja držav članic ali ne. Unija sprejme potrebne ukrepe za določitev ustreznih predmetov, ki jih zajema ta člen.“;

               (7)

               v členu 11(2) se točka (c) nadomesti z naslednjim:

                           „(c)

                           ustanovitev, vzdrževanje in upravljanje vseh novih in obstoječih skupnih podjetij ali zadrug s strani državljanov držav članic ali na ozemljih držav članic v sodelovanju s subjekti ali posamezniki iz DLRK, ne glede na to, ali delujejo za vlado DLRK oziroma v njenem imenu ali ne;“;

               (8)

               v členu 11 se dodata naslednja odstavka:
               „3.   Točka (c) odstavka 2 se ne uporablja za skupna podjetja ali zadruge, zlasti za nekomercialne in nedobičkonosne javne infrastrukturne projekte, ki jih za vsak primer posebej in vnaprej odobri Odbor za sankcije.
               4.   Države članice vsa takšna obstoječa skupna podjetja ali zadruge zaprejo najpozneje do 9. januarja 2018, če jih ni odobril Odbor za sankcije za vsak primer posebej. Prav tako država članica zapre morebitno takšno skupno podjetje ali zadrugo v 120 dneh po tem, ko je Odbor za sankcije zavrnil zahtevek za odobritev.“;

               (9)

               v členu 16 se odstavek 3 nadomesti z naslednjim:
               „3.   Države članice s soglasjem države zastave pregledajo plovila na odprtem morju, če imajo informacije, na podlagi katerih utemeljeno sumijo, da tovor takšnih plovil vsebuje predmete, katerih dobava, prodaja, prenos ali izvoz je prepovedan na podlagi tega sklepa.
               Če država članica, ki je država zastave, ne privoli v pregled na odprtem morju, plovilu ukaže, naj odpluje proti pristanišču, ki je ustrezno in dostopno, da v njem lokalni organi skladno z odstavkom 18 RVSZN 2270 (2016) opravijo zahtevani pregled.
               Če država zastave ne privoli v pregled na odprtem morju niti plovilu ne ukaže, naj odpluje proti pristanišču, ki je ustrezno in dostopno za zahtevani pregled, ali če plovilo ne izpolni ukaza države zastave, da dovoli pregled na odprtem morju ali odpluje proti takšnemu pristanišču, država članica Odboru za sankcije takoj predloži poročilo z ustreznimi podrobnostmi o incidentu, plovilu in državi zastave.“;

               (10)

               člen 16(6) se nadomesti z naslednjim:
               „6.   Države članice sprejmejo potrebne ukrepe, s katerimi na način, ki je skladen z njihovimi obveznostmi po veljavnem mednarodnem pravu, zasežejo in odstranijo – na primer tako, da jih uničijo, jih naredijo neuporabne ali nefunkcionalne, jih uskladiščijo ali jih predajo v odstranitev državi, ki ni država izvora ali namembna država – med pregledi odkrite predmete, katerih dobava, prodaja, prenos ali izvoz je z RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016) 2371 (2017) ali 2375 (2017) prepovedan.“;

               (11)

               v členu 16 se doda naslednji odstavek:
               „9.   Države članice prepovejo svojim državljanom, osebam pod svojo jurisdikcijo, subjektom s sedežem na njihovem ozemlju oziroma pod njihovo jurisdikcijo in plovilom, ki plujejo pod njihovo zastavo, da bi spodbujali ali izvajali prenose kakršnega koli blaga ali predmetov, ki se dobavljajo, prodajajo ali prenašajo v DLRK ali iz nje, s plovil ali na plovila pod zastavo DLRK.“;

               (12)

               člen 18a se nadomesti z naslednjim:
               „Člen 18a
               1.   Država članica, pod katere zastavo pluje plovilo, uvrščeno na seznam Odbora za sankcije, prepove plovbo tega plovila pod svojo zastavo, če navedeni odbor tako določi.
               2.   Država članica, pod katere zastavo pluje plovilo, uvrščeno na seznam Odbora za sankcije, to plovilo, če tako določi navedeni odbor, napoti v pristanišče, ki ga v sodelovanju z državo pristanišča določi navedeni odbor.
               3.   Država članica, pod katere zastavo pluje plovilo, uvrščeno na seznam Odbora za sankcije, plovilo nemudoma črta iz registra, če navedeni odbor tako določi.
               4.   Če je tako določeno v okviru uvrstitve plovila na seznam Odbora za sankcije, države članice takemu plovilu ne dovolijo vplutja v svoja pristanišča, razen v primeru izrednih razmer ali vrnitve plovila v izvorno pristanišče, ali razen če Odbor za sankcije vnaprej določi, da je takšen vstop nujen zaradi humanitarnih namenov ali katerih koli drugih namenov, združljivih s cilji RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) or 2371 (2017).
               5.   Če je tako določeno v okviru uvrstitve plovila na seznam Odbora za sankcije, države članice zamrznejo premoženje plovila.
               6.   V Prilogi IV so navedena plovila iz odstavkov 1 do 5 tega člena, uvrščena na seznam Odbora za sankcije v skladu z odstavkom 12 RVSZN 2321 (2016), odstavkom 6 RVSZN 2371 (2017) in odstavkoma 6 in 8 RVSZN 2375 (2017).“;

               (13)

               člen 26a se nadomesti z naslednjim:
               „Člen 26a
               1.   Države članice državljanom DLRK na ozemljih pod svojo jurisdikcijo ne izdajajo dovoljenj za delo v povezavi z vstopom na njihovo ozemlje.
               2.   Odstavek 1 se ne uporablja, če Odbor za sankcije za vsak primer posebej in vnaprej odobri, da je zaposlitev državljanov DLRK na ozemlju pod jurisdikcijo določene države članice potrebna zaradi zagotavljanja humanitarne pomoči, denuklearizacije ali katerih koli drugih namenov, skladnih s cilji RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ali 2375 (2017).
               3.   Odstavek 1 se ne uporablja za dovoljenja za delo, za katera so bile pisne pogodbe zaključene pred 11. septembrom 2017.“;

               (14)

               člen 32 se nadomesti z naslednjim:
               „Člen 32
               Ne odobri se noben zahtevek v zvezi s kakršno koli pogodbo ali transakcijo, na katero so neposredno ali posredno, v celoti ali delno vplivali ukrepi, sprejeti na podlagi RVSZN 1718 (2006), 1874 (2009), 2087 (2013), 2094 (2013) ali 2270 (2016) ali 2375(2017), vključno z ukrepi, ki so jih Unija ali države članice sprejele v skladu z ustreznimi sklepi Varnostnega sveta, za njihovo uresničevanje ali v zvezi z njimi, ali ukrepi, zajetimi s tem sklepom, vključno z zahtevki za odškodnino ali kakršnim koli drugim tovrstnim zahtevkom, kot je zahtevek za nadomestilo ali zahtevek za uveljavljanje jamstev, in sicer zahtevek za podaljšanje ali izplačilo obveznice, jamstva ali odškodnine, zlasti finančnega jamstva ali finančne odškodnine, v kakršni koli obliki, če jih vložijo:

                           (a)

                           osebe ali subjekti s seznamov iz Priloge I, II ali III;

                           (b)

                           kateri koli druga oseba ali subjekt v DLRK, vključno z vlado DLRK, njenimi javnimi organi, družbami in agencijami, ali

                           (c)

                           katera koli oseba ali subjekt, ki deluje prek ene izmed oseb ali subjektov iz točk (a) ali (b) ali v njihovem imenu.“;

               (15)

               naslov Priloge IV se nadomesti z naslednjim:
               „Seznam plovil iz člena 18a(6)“;

               (16)

               Priloga VI se črta.

         Člen 2
   Ta sklep začne veljati dan po objavi v Uradnem listu Evropske unije.

      V Luxembourgu, 10. oktobra 2017

            Za Svet

            Predsednik

         T. TÕNISTE

      (1)  UL L 141, 28.5.2016, str. 79.


title: Sklep Političnega in varnostnega odbora (SZVP) 2015/1496 z dne 23. julija 2015 o podaljšanju mandata vodje svetovalne misije Evropske unije za reformo sektorja civilne varnosti v Ukrajini (EUAM Ukraine) (EUAM Ukraine/3/2015)

text:
               5.9.2015

               SL

               Uradni list Evropske unije

               L 233/7

         SKLEP POLITIČNEGA IN VARNOSTNEGA ODBORA (SZVP) 2015/1496
   z dne 23. julija 2015
   o podaljšanju mandata vodje svetovalne misije Evropske unije za reformo sektorja civilne varnosti v Ukrajini (EUAM Ukraine) (EUAM Ukraine/3/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (1) in zlasti člena 7(1) Sklepa,
   ob upoštevanju naslednjega:

               (1)

               Politični in varnostni odbor (PVO) je na podlagi Sklepa 2014/486/SZVP pooblaščen, da v skladu s členom 38 Pogodbe sprejme ustrezne odločitve glede političnega nadzora in strateškega vodenja svetovalne misije Evropske unije za reformo sektorja civilne varnosti v Ukrajini (EUAM Ukraine), vključno z odločitvijo o imenovanju vodje misije.

               (2)

               PVO je 24. julija 2014 sprejel Sklep 2014/644/SZVP (2), s katerim je za vodjo misije EUAM Ukraine od 1. avgusta 2014 do 31. julija 2015 imenoval Kálmána MIZSEIA.

               (3)

               Visoki predstavnik Unije za zunanje zadeve in varnostno politiko je predlagal, naj se mandat Kálmána MIZSEIA kot vodje misije EUAM Ukraine podaljša za obdobje od 1. avgusta 2015 do 30. novembra 2015 –

         SPREJEL NASLEDNJI SKLEP:
   Člen 1
   Mandat Kálmána MIZSEIA kot vodje svetovalne misije Evropske unije za reformo sektorja civilne varnosti v Ukrajini (EUAM Ukraine) se podaljša do 30. novembra 2015.
   Člen 2
   Ta sklep začne veljati na dan sprejetja.

      V Bruslju, 23. julija 2015

            Za Politični in varnostni odbor

            Predsednik

         W. STEVENS

      (1)  UL L 217, 23.7.2014, str. 42.

      (2)  Sklep Političnega in varnostnega odbora 2014/644/SZVP z dne 24. julija 2014 o imenovanju vodje svetovalne misije Evropske unije za reformo sektorja civilne varnosti v Ukrajini (EUAM Ukraine/1/2014) (UL L 267, 6.9.2014, str. 6).


title: Odločba Komisije z dne 13. januarja 1987 o seznamu obratov v Braziliji, odobrenih za uvoz mesnih izdelkov v Skupnost

text:
Pomembno pravno obvestilo

|

31987D0119

Uradni list L 049 , 18/02/1987 str. 0037 - 0038 finska posebna izdaja: poglavje 3 zvezek 22 str. 0208  švedska posebna izdaja: poglavje 3 zvezek 22 str. 0208

		Odločba Komisijez dne 13. januarja 1987o seznamu obratov v Braziliji, odobrenih za uvoz mesnih izdelkov v Skupnost(87/119/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Direktive Sveta 77/99/EGS z dne 21. decembra 1976 o zdravstvenih problemih, ki vplivajo na trgovino z mesnimi izdelki v Skupnosti [1], kakor je bila nazadnje spremenjena z Direktivo 86/469/EGS [2], in zlasti člena 17(1) Direktive,ker je v skladu s členom 17(1) Direktive 77/99/EGS treba sestaviti sezname obratov v tretjih državah, odobrenih za izvoz mesnih izdelkov v Skupnost; ker morajo ti obrati izpolnjevati zahteve iz Priloge navedene direktive;ker je Brazilija poslala seznam obratov, odobrenih za izvoz mesnih izdelkov v Skupnost;ker so obiski Skupnosti na kraju samem pokazali, da so higienski standardi v nekaterih od teh obratov zadovoljivi; ker se jih zato lahko uvrsti na prvi seznam obratov, odobrenih za uvoz mesnih izdelkov, ki je bil sestavljen v skladu s členom 17(1) navedene direktive;ker je treba primer drugih obratov, ki jih je predlagala Brazilija, ponovno preučiti na podlagi dodatnih podatkov v zvezi z njihovimi higienskimi standardi in njihovo sposobnostjo hitre prilagoditve zahtevam Skupnosti;ker se v tem času in da bi preprečili nenadno prekinitev obstoječih trgovinskih tokov lahko tem obratom začasno dovoli, da nadaljujejo z izvozom mesnih izdelkov v tiste države članice, ki so jih pripravljene sprejeti;ker bo zato treba ponovno preučiti in po potrebi spremeniti to odločbo v smislu ukrepov, sprejetih v ta namen, in opravljenih izboljšav;ker ta odločba temelji na obstoječih predpisih Skupnosti, ki se uporabljajo za uvoz iz tretjih držav; ker bo zato to odločbo treba ponovno preučiti, če se zadevni predpisi spremenijo;ker poleg tega v skladu s členom 17(1) Direktive 77/99/EGS določbe o uvozu mesnih izdelkov iz tretjih držav, ki se sicer običajno uporabljajo v državah članicah, ne smejo biti ugodnejše od tistih, ki urejajo trgovino v Skupnosti; ker mora s tem v zvezi uvoz mesnih izdelkov iz obratov, navedenih v seznamu v Prilogi k tej odločbi, še naprej ustrezati tudi drugim veterinarskim predpisom, zlasti v zvezi z zahtevami o zdravstvenem varstvu živali, in splošnim določbam Pogodbe;ker so ukrepi, predvideni s to odločbi, v skladu z mnenjem Stalnega veterinarskega odbora,SPREJELA NASLEDNJO ODLOČBO:Člen 11. Države članice lahko dovolijo uvoz mesnih izdelkov iz Brazilije le iz obratov, navedenih v Prilogi.2. Kljub temu lahko države članice do 15. avgusta 1987 dovolijo uvoz mesnih izdelkov iz obratov, ki niso navedeni v Prilogi, vendar so jih 8. maja 1986 brazilski organi uradno odobrili in predlagali, če pred 16. avgustom 1987 ni bila sprejeta nasprotna odločitev.Komisija pošlje državam članicam seznam teh obratov.3. Za uvoz iz obratov iz odstavka 1 še naprej veljajo drugje določene veterinarske določbe, zlasti v zvezi z zahtevami o zdravstvenem varstvu živali.Člen 2Ta odločba velja od 15. januarja 1987.Člen 3Ta odločba se ponovno pregleda in po potrebi spremeni do 16. avgusta 1987.Člen 4Ta odločba je naslovljena na države članice.V Bruslju, 13. januarja 1987Za KomisijoFrans AndriessenPodpredsednik[1] UL L 26, 31.1.1977, str. 85.[2] UL L 275, 26.9.1986, str. 36.--------------------------------------------------PRILOGASEZNAM OBRATOVŠt. veterinarske odobritve | Obrat | Naslov || |SIF | 7 | Swift Armour SA Indústria e Comércio | Santana do Livramento, Rio Grande do Sul |SIF | 10 | Frigorífico Bordon SA | São Paulo, São Paulo |SIF | 381 | Frigorífico Kaiowa SA | Guarulhos, São Paulo |SIF | 385 | Frigorífico Mouran SA | Andradina, São Paulo |SIF | 736 | Sola SA Indústrias Alimentícias | Tres Rios, Rio de Janeiro |SIF | 1676 | Swift Armour SA Indústria e Comércio | Uberlandia, Minas Gerais |SIF | 2015 | Sadia Oeste SA Indústria e Comércio | Varzea Grande, Mato Grosso |SIF | 2023 | Frigorífico Quatro Rios SA | Votuporanga, São Paulo |--------------------------------------------------


title: Sklep Sveta (EU, Euratom) 2016/1147 z dne 12. julija 2016 o imenovanju člana Evropskega ekonomsko-socialnega odbora na predlog Kraljevine Belgije

text:
               14.7.2016

               SL

               Uradni list Evropske unije

               L 189/58

         SKLEP SVETA (EU, Euratom) 2016/1147
   z dne 12. julija 2016
   o imenovanju člana Evropskega ekonomsko-socialnega odbora na predlog Kraljevine Belgije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju predloga belgijske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

               (2)

               Zaradi konca mandata Rudija THOMAESA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Paul SOETE, Ancien Administrateur délégué d'AGORIA, se za preostanek mandata, ki se izteče 20. septembra 2020, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 12. julija 2016

            Za Svet

            Predsednik

         P. KAŽIMÍR

      (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

      (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


title: Sklep št. 147 z dne 10. oktobra 1990 o izvajanju člena 76 Uredbe (EGS) št. 1408/71

text:
Pomembno pravno obvestilo

|

31991D0425

Uradni list L 235 , 23/08/1991 str. 0021 - 0027 finska posebna izdaja: poglavje 5 zvezek 5 str. 0091  švedska posebna izdaja: poglavje 5 zvezek 5 str. 0091

		Sklep št. 147z dne 10. oktobra 1990o izvajanju člena 76 Uredbe (EGS) št. 1408/71(91/425/EGS)UPRAVNA KOMISIJA EVROPSKIH SKUPNOSTI ZA SOCIALNO VARNOST DELAVCEV MIGRANTOV JEob upoštevanju člena 81(a) Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo znotraj Skupnosti, po katerem je odgovorna za obravnavanje vseh upravnih vprašanj in vprašanj v zvezi z razlago, ki izhajajo iz določb Uredbe (EGS) št. 1408/71 in poznejših uredb,ob upoštevanju člena 2(1) Uredbe Sveta (EGS) št. 574/72, z dne 21. marca 1972, po katerem je dolžnost Upravne komisije, da pripravi vzorce potrdil, overjenih izjav, izjav, zahtevkov in drugih potrebnih dokumentov za izvajanje uredb,ob upoštevanju Uredbe Sveta (EGS) št. 3427/89, z dne 30. oktobra 1989 o spremembah zlasti člena 76 Uredbe (EGS) št. 1408/71,ker člen 76 v odstavku 1 zdaj določa, da se znesek, ki ga določa zakonodaja pristojne države, v primeru prekrivanja pravic do družinskih dajatev po zakonodaji pristojne države in po zakonodaji države, v kateri imajo družinski člani stalno prebivališče, zmanjša za znesek, ki ga določa zakonodaja države, v kateri imajo družinski člani stalno prebivališče; isti člen v odstavku 2 določa, da lahko pristojni nosilec v drugi državi, če se vloga za družinske dajatve ne vloži v državi stalnega prebivališča, uporabi določbe odstavka 1, kakor da bi bile dajatve odobrene v prvi državi;ker je torej treba opredeliti postopek ali izvajanje omenjenega člena glede informacij, ki jih posreduje nosilec v kraju stalnega prebivališča pristojnemu nosilcu za namen zgoraj omenjene začasne ustavitve izplačevanja, glede primerjave med zneskoma, ki ju predvidevata obe zakonodaji s tega področja, in glede določitve diferencialnega dodatka, ki bi ga morda moral plačati pristojni nosilec;ker je za ta namen treba sestaviti spremenjen vzorčni obrazec E 411;ker je jezik, v katerem bodo izdani obrazci, določilo Priporočilo št. 15 Upravne komisije;ker je treba kot zadnje določiti menjalna razmerja med valutami, potrebna za zgoraj omenjene primerjave,SKLENILA:1. (a) Če pristojni nosilec nima na voljo informacij, ki bi kazale na opravljanje poklica (ali dejavnosti, ki se kot taka obravnava v smislu Sklepa št. 119) v državi, v kateri imajo družinski člani stalno prebivališče, iz česar izhaja pravica do družinskih dajatev, mora ta nosilec družinske dajatve izplačati v celoti.(b) V primeru dvoma ali kadar obstaja gotovost opravljanja poklica (ali dejavnosti, ki se kot taka obravnava v smislu Sklepa št. 119), iz česar izhaja pravica do družinskih dajatev v državi, v kateri imajo družinski člani stalno prebivališče, lahko pristojni nosilec začasno ustavi izplačevanje družinskih dajatev. Od nosilca v kraju stalnega prebivališča družinskih članov nemudoma zahteva informacije glede pravice do družinskih dajatev v državi, v kateri imajo družinski člani stalno prebivališče, skladno s spremenjenim vzorčnim obrazcem E 411 spodaj.Pristojni organi držav članic dajo ta obrazec na voljo pristojnim nosilcem. Ta obrazec je na voljo v uradnih jezikih Skupnosti in oblikovan tako, da so različice popolnoma skladne, tako da lahko oseba prejme obrazec v svojem jeziku.(c) Pristojni nosilec nato obrazec E 411 vsako leto pošlje nosilcu v kraju stalnega prebivališča družinskih članov. Ta nosilec vrne obrazec pristojnemu nosilcu v treh mesecih od prejema.(d) Ob prejemu informacij, ki jih posreduje nosilec v kraju stalnega prebivališča, pristojni nosilec za vsakega družinskega člana posebej primerja znesek družinskih prejemkov, ki ga določa zakonodaja države, v kateri ima družinski član stalno prebivališče (naveden v informacijah, ki jih potrdi ustanova v kraju stalnega prebivališča), z zneskom družinskih dajatev, predvidenih v zakonodaji, ki jo uporablja.(e) Po opravljeni primerjavi mora pristojni nosilec po potrebi zagotoviti doplačilo k dajatvam, določenim z zakonodajo države članice, v kateri imajo družinski člani stalno prebivališče; to doplačilo mora biti enako razliki med zneskom dajatev, ki ga določa omenjena zakonodaja, in zneskom pripadajočih dajatev po zakonodaji pristojne države.Višina dodatka se prvič določi najkasneje dvanajst mesecev po pridobitvi pravice do dajatev v državi članici, v kateri imajo družinski člani stalno prebivališče, in v pristojni državi. Dodatek se nato določa najmanj vsakih dvanajst mesecev.Če zakonodaja, ki jo uporablja pristojni nosilec, ne določa nobenih dajatev za istega družinskega člana ali če je znesek, ki ga ta zakonodaja določa, manjši od tistega, ki ga je potrdil nosilec v kraju stalnega prebivališča družinskih članov, pristojni nosilec dodatka ne izplača.Kadar so po zakonu predvidene dajatve za istega družinskega člana in kadar so te dajatve višje od zneska, ki ga je potrdil nosilec v kraju stalnega prebivališča družinskih članov, izplača dodatek za razliko med obema zneskoma.Če so dajatve določene z zakonodajo, ki jo uporablja pristojni nosilec, hkrati pa zakonodaja države stalnega prebivališča za istega družinskega člana ne določa nobenih dajatev, omenjeni nosilec te dajatve izplača v celoti.Pristojni nosilec lahko združi navedene zneske, ki pripadajo kot dodatek celi družini, preden jih izplača osebam.(f) Pristojni nosilec lahko izplača predujem za diferencialni dodatek. V primeru, da se naknadno izkaže, da višina predujma presega pripadajoči znesek, pristojni nosilec to ustrezno uredi, tako da dodatek, ki se osebi izplača v naslednjem obdobju, zmanjša za preplačilo.(g) V primeru, da v državi stalnega prebivališča družinskih članov ni bila vložena vloga za družinske dajatve in da informacije, ki so na voljo pri nosilcu v kraju stalnega prebivališča, ne omogočajo navedbe pripadajočih družinskih dajatev v primeru vloge, omenjeni nosilec pošlje pristojnemu nosilcu splošno lestvico stopenj, predvideno v zakonodaji, ki jo ta ustanova izvaja, veljavni za obdobje oziroma obdobja.2. Za primerjavo obeh zneskov pristojni nosilec znesek družinskih prejemkov, predvidenih z zakonodajo države, v kateri imajo družinski člani stalno prebivališče, pretvoriti v svojo valuto, in sicer po menjalnem razmerju iz člena 107(1) Uredbe (EGS) št. 574/72. Upoštevati mora menjalno razmerje, ki velja na dan izvedbe primerjave.3. Ta sklep se uporablja od prvega dneva meseca, ki sledi objavi v Uradnem listu Evropskih skupnosti.Predsednik Upravne komisijeM. T. Ferraro--------------------------------------------------+++++ TIFF ++++++++++ TIFF ++++++++++ TIFF +++++--------------------------------------------------


title: Sklep Evropske centralne banke (EU) 2016/1041 z dne 22. junija 2016 o primernosti tržnih dolžniških instrumentov, ki jih je izdala ali zanje v celoti jamči Helenska republika, in razveljavitvi Sklepa (EU) 2015/300 (ECB/2016/18)

text:
               28.6.2016

               SL

               Uradni list Evropske unije

               L 169/14

         SKLEP EVROPSKE CENTRALNE BANKE (EU) 2016/1041
   z dne 22. junija 2016
   o primernosti tržnih dolžniških instrumentov, ki jih je izdala ali zanje v celoti jamči Helenska republika, in razveljavitvi Sklepa (EU) 2015/300 (ECB/2016/18)
   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, člena 12.1, člena 18 in druge alinee člena 34.1 Statuta,
   ob upoštevanju Smernice Evropske centralne banke (EU) 2015/510 z dne 19. decembra 2014 o izvajanju okvira denarne politike Eurosistema (ECB/2014/60) (1) (Smernica o splošni dokumentaciji) ter zlasti člena 1(4), naslovov I, II, IV, V, VI in VIII dela 4 in dela 6 Smernice,
   ob upoštevanju Smernice ECB/2014/31 z dne 9. julija 2014 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja ter o spremembi Smernice ECB/2007/9 (2) ter zlasti člena 1(3) in člena 8 Smernice,
   ob upoštevanju Sklepa Evropske centralne banke (EU) 2015/774 z dne 4. marca 2015 o programu nakupa vrednostnih papirjev javnega sektorja na sekundarnih trgih (ECB/2015/10) (3) in zlasti člena 3(2) Sklepa,
   ob upoštevanju naslednjega:

               (1)

               V skladu s členom 18.1 Statuta Evropskega sistema centralnih bank in Evropske centralne banke lahko Evropska centralna banka (ECB) in nacionalne centralne banke držav članic, katerih valuta je euro, sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil.

               (2)

               Standardni kriteriji in minimalne zahteve glede pragov kreditne kvalitete za ugotovitev primernosti tržnega finančnega premoženja kot zavarovanja za namene operacij denarne politike Eurosistema so določeni v Smernici (EU) 2015/510 (ECB/2014/60) ter zlasti v členu 59 in naslovu II dela 4 navedene smernice.

               (3)

               V skladu s členom 1(4) Smernice (EU) 2015/510 (ECB/2014/60) lahko Svet ECB kadar koli spremeni orodja, instrumente, zahteve, kriterije in postopke za izvajanje operacij denarne politike Eurosistema. V skladu s členom 59(6) Smernice (EU) 2015/510 (ECB/2014/60) si Eurosistem pridržuje pravico, da na podlagi vseh informacij, ki so lahko po mnenju Eurosistema pomembne za zagotovitev ustrezne zaščite Eurosistema pred tveganjem, ugotovi, ali izdaja, izdajatelj, dolžnik ali garant izpolnjuje zahteve Eurosistema glede kreditne kvalitete.

               (4)

               Člen 8(2) Smernice ECB/2014/31 določa, da se Eurosistemovi pragovi kreditne kvalitete ne uporabljajo za tržne dolžniške instrumente, ki so jih izdale ali zanje v celoti jamčijo institucionalne enote centralnih ravni držav članic, katerih valuta je euro, kjer poteka program Evropske unije/Mednarodnega denarnega sklada, razen če Svet ECB odloči, da zadevna država članica ne spoštuje pogojev finančne podpore in/ali makroekonomskega programa.

               (5)

               Svet ECB je februarja 2015 sklenil, da ni mogoče šteti, da je pregled programa finančne pomoči Evropske unije/Mednarodnega denarnega sklada za Helensko republiko, ki je takrat potekal, uspešno zaključen. Zato je bilo s Sklepom Evropske centralne banke (EU) 2015/300 (ECB/2015/6) (4) določeno, da se več ne šteje, da Helenska republika spoštuje program Evropske unije/Mednarodnega denarnega sklada za namene člena 6(1) in člena 8 Smernice ECB/2014/31, ter da se za tržne dolžniške instrumente, ki jih izdaja ali zanje v celoti jamči Helenska republika, uporabljajo Eurosistemovi pragovi kreditne kvalitete. Po izteku programa finančne pomoči evropskega instrumenta za finančno stabilnost (EFSF) za Grčijo je svet guvernerjev evropskega mehanizma za stabilnost (EMS) 19. avgusta 2015 odobril nov triletni program finančne pomoči Grčiji.

               (6)

               Prvi obrok v okviru novega programa EMS je bil izplačan, ko so bili sprejeti vsi potrebni ukrepi in doseženi vsi potrebni mejniki, ki so podprli postopno stabilizacijo grškega gospodarstva in omogočili dokapitalizacijo grškega bančnega sistema ob koncu leta 2015. Po izvedbi predhodnih ukrepov, dogovorjenih v okviru programa za prvi pregled, je svet direktorjev EMS 17. junija 2016 odobril izplačilo prvega dela drugega obroka programa. Prvi pregled programa EMS se je tako uspešno zaključil.

               (7)

               Svet ECB je ocenil učinke novega programa EMS za Grčijo, njegovo neprekinjeno izvajanje in zavezanost grških organov, da ga v celoti izvedejo.

               (8)

               Na podlagi zgoraj navedene ocene Svet ECB meni, da Helenska republika spoštuje pogoje programa, in je odločil, da so tržni dolžniški instrumenti, ki jih je izdala ali zanje v celoti jamči Helenska republika, ponovno primerni za operacije denarne politike Eurosistema. Zato je treba Sklep (EU) 2015/300 (ECB/2015/6) razveljaviti.

               (9)

               Glede na posebne pogoje v zvezi s tržnim in kreditnim tveganjem pri tržnih dolžniških instrumentih, ki jih je izdala ali zanje v celoti jamči Helenska republika, je Svet ECB odločil, da revidira seznam odbitkov, ki se uporabljajo za te instrumente v skladu s členom 8(3) Smernice ECB/2014/31.

               (10)

               V skladu s preteklimi razpravami Sveta ECB se bodo morebitni nakupi tržnih dolžniških instrumentov, ki jih je izdala ali zanje v celoti jamči Helenska republika, v okviru programa nakupa vrednostnih papirjev javnega sektorja na sekundarnih trgih proučili pozneje, ob upoštevanju napredka pri analiziranju in krepitvi vzdržnosti javnega dolga Grčije ter drugih vidikov obvladovanja tveganj –

         SPREJEL NASLEDNJI SKLEP:
   Člen 1
   Primernost tržnih dolžniških instrumentov, ki jih je izdala ali zanje v celoti jamči Helenska republika
   1.   Šteje se, da Helenska republika spoštuje program Evropske unije/Mednarodnega denarnega sklada.
   2.   Za tržne dolžniške instrumente, ki jih je izdala ali zanje v celoti jamči Helenska republika, se ne uporabljajo minimalne zahteve Eurosistema glede pragov kreditne kvalitete, kakor so določene v Smernici (EU) 2015/510 (ECB/2014/60) ter zlasti v členu 59 in delu 4 navedene smernice.
   Člen 2
   Seznam odbitkov, ki se uporabljajo za tržne dolžniške instrumente, ki jih je izdala ali zanje v celoti jamči Helenska republika
   Za tržne dolžniške instrumente, ki jih je izdala ali zanje v celoti jamči Helenska republika, se uporabljajo posebni odbitki, določeni v Prilogi k temu sklepu.
   Člen 3
   Nakupi v okviru programa nakupa vrednostnih papirjev javnega sektorja na sekundarnih trgih
   Nakupi tržnih dolžniških instrumentov, ki jih je izdala ali zanje v celoti jamči Helenska republika, v skladu s Sklepom (EU) 2015/774 (ECB/2015/10) se izvajajo – v skladu s členom 5(3) navedenega sklepa in v okviru omejitev, ki jih določi Svet ECB v skladu z navedenim členom – po tem, ko Svet ECB pozitivno oceni napredek pri analiziranju in krepitvi vzdržnosti javnega dolga Grčije ter druge vidike obvladovanja tveganj.
   Člen 4
   Razveljavitev
   Sklep (EU) 2015/300 (ECB/2015/6) se razveljavi.
   Člen 5
   Končni določbi
   1.   Ta sklep začne veljati 29. junija 2016.
   2.   V primeru razhajanj med tem sklepom, Sklepom (EU) 2015/774 (ECB/2015/10) in Smernico (EU) 2015/510 (ECB/2014/60) ali Smernico ECB/2014/31, kakor ju nacionalne centralne banke držav članic, katerih valuta je euro, izvedejo na nacionalni ravni, prevlada ta sklep.

      V Frankfurtu na Majni, 22. junija 2016

            Predsednik ECB

         Mario DRAGHI

      (1)  UL L 91, 2.4.2015, str. 3.

      (2)  UL L 240, 13.8.2014, str. 28.

      (3)  UL L 121, 14.5.2015, str. 20.

      (4)  Sklep Evropske centralne banke (EU) 2015/300 z dne 10. februarja 2015 o primernosti tržnih dolžniških instrumentov, ki jih izdaja ali zanje v celoti jamči Helenska republika (ECB/2015/6) (UL L 53, 25.2.2015, str. 29).

      PRILOGA

         SEZNAM ODBITKOV, KI SE UPORABLJAJO ZA TRŽNE DOLŽNIŠKE INSTRUMENTE, KI JIH JE IZDALA ALI ZANJE V CELOTI JAMČI HELENSKA REPUBLIKA

                  Državne obveznice

                  Preostala zapadlost (leta)

                  Odbitki pri obveznicah s fiksnimi in variabilnimi kuponi

                  Odbitki pri brezkuponskih obveznicah

                  0–1

                  15,0

                  15,0

                  1–3

                  33,0

                  35,5

                  3–5

                  45,0

                  48,5

                  5–7

                  54,0

                  58,5

                  7–10

                  56,0

                  62,0

                  > 10

                  57,0

                  71,0

                  Bančne obveznice, za katere jamči država, in obveznice nefinančnih družb, za katere jamči država

                  Preostala zapadlost (leta)

                  Odbitki pri obveznicah s fiksnimi in variabilnimi kuponi

                  Odbitki pri brezkuponskih obveznicah

                  0–1

                  23,0

                  23,0

                  1–3

                  42,5

                  45,0

                  3–5

                  55,5

                  59,0

                  5–7

                  64,5

                  69,5

                  7–10

                  67,0

                  72,5

                  > 10

                  67,5

                  81,0


title: Sklep Komisije z dne 27. oktobra 2016 o nadomestitvi člana skupine deležnikov platforme REFIT

text:
               4.11.2016

               SL

               Uradni list Evropske unije

               C 405/4

         SKLEP KOMISIJE
   z dne 27. oktobra 2016
   o nadomestitvi člana skupine deležnikov platforme REFIT
   (2016/C 405/04)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Komisije C(2015) 3261 final z dne 19. maja 2015 o vzpostavitvi platforme programa ustreznosti in uspešnosti predpisov (v nadaljnjem besedilu: REFIT) in zlasti člena 4 Sklepa,
   ob upoštevanju naslednjega:

               (1)

               Sklep Komisije C(2015) 3261 final o vzpostavitvi platforme REFIT (v nadaljnjem besedilu: platforma) v členu 4 določa, da bo platforma združevala vladno skupino in skupino deležnikov, ki jo sestavlja 20 strokovnjakov, pri čemer dva zastopata Evropski ekonomsko-socialni odbor in Odbor regij, ostali pa podjetja, vključno z malimi in srednjimi podjetji, ter socialne partnerje in organizacije civilne družbe, ki imajo neposredne izkušnje pri uporabi zakonodaje Unije. Strokovnjaki v skupini deležnikov so imenovani za delovanje v svojem imenu ali za zastopanje skupnega interesa več deležnikov.

               (2)

               Sklep v členu 4.4 določa, da Komisija na predlog prvega podpredsednika Komisije imenuje člane skupine deležnikov, izbrane med kandidati, ki imajo neposredne izkušnje pri uporabi zakonodaje Unije in so se odzvali na razpis. Ob imenovanju je treba zagotoviti čim bolj uravnoteženo zastopanost različnih sektorjev, interesov in regij Unije ter spolov. Člen 4.5 Sklepa določa, da se člani imenujejo za obdobje do 31. oktobra 2019. V skladu s členom 4.6 Sklepa se lahko člani, ki odstopijo, nadomestijo za preostanek njihovega mandata.

               (3)

               Sklep Komisije C(2015) 9063 final z dne 16. decembra 2015 o imenovanju članov skupine deležnikov za platformo programa ustreznosti in uspešnosti predpisov (1) določa, da če kateri koli član skupine deležnikov preneha biti član v času mandata platforme, lahko prvi podpredsednik imenuje njegovega namestnika iz prvotnega seznama kandidatov, ki so se odzvali na razpis za prijavo interesa za članstvo v skupini deležnikov.

               (4)

               Po odstopu člana skupine deležnikov Linasa Lasiauskasa na dan 23. junija 2016 je prvi podpredsednik Komisije imenoval Paola Falcionija, ki bo nadomestil Linasa Lasiauskasa za preostanek njegovega mandata –

         SKLENILA:
   Edini člen
   Paolo Falcioni je imenovan za člana skupine deležnikov platforme REFIT za obdobje do 31. oktobra 2019 (glej Prilogo k temu Sklepu).

      V Bruslju, 27. oktobra 2016

            Za Komisijo

         Frans TIMMERMANS

            Prvi podpredsednik

      (1)  UL C 425, 18.12.2015, str. 8.

      PRILOGA

                  Ime

                  Državljanstvo

                  Zastopa skupni interes deležnikov na določenem področju politike

                  Trenutni delodajalec

                  Paolo Falcioni

                  IT

                  DA

                  Evropsko združenje proizvajalcev gospodinjskih aparatov


title: 2010/485/EU: Sklep Komisije z dne 1. septembra 2010 o ustreznosti pristojnih organov Avstralije in Združenih držav Amerike v skladu z Direktivo 2006/43/ES Evropskega parlamenta in Sveta (notificirano pod dokumentarno številko C(2010) 5676)  Besedilo velja za EGP

text:
               11.9.2010

               SL

               Uradni list Evropske unije

               L 240/6

         SKLEP KOMISIJE
   z dne 1. septembra 2010
   o ustreznosti pristojnih organov Avstralije in Združenih držav Amerike v skladu z Direktivo 2006/43/ES Evropskega parlamenta in Sveta
   (notificirano pod dokumentarno številko C(2010) 5676)
   (Besedilo velja za EGP)
   (2010/485/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/43/ES Evropskega parlamenta in Sveta z dne 17. maja 2006 o obveznih revizijah za letne in konsolidirane računovodske izkaze, spremembi direktiv Sveta 78/660/EGS in 83/349/EGS ter razveljavitvi Direktive Sveta 84/253/EGS (1) in zlasti prvega pododstavka člena 47(3) Direktive,
   po posvetovanju z Evropskim nadzornikom za varstvo podatkov,
   ob upoštevanju naslednjega:

               (1)

               V skladu s členom 47(1) in členom 53 Direktive 2006/43/ES lahko pristojni organi držav članic od 29. junija 2008 v primeru inšpekcij ali preiskav revizijske delovne papirje ali druge dokumente, ki jih posedujejo zakoniti revizorji ali revizijska podjetja, predložijo pristojnim organom tretje države le, če je Komisija te organe priznala za ustrezne ter če med njimi in pristojnimi organi zadevnih držav članic obstajajo vzajemni delovni dogovori. Zato je treba določiti, kateri pristojni organi tretjih držav so ustrezni za namen predložitve revizijskih delovnih papirjev ali drugih dokumentov, ki jih pristojnim organom tretje države posedujejo zakoniti revizorji ali revizijska podjetja.

               (2)

               Predložitev revizijskih delovnih papirjev ali drugih dokumentov, ki jih pristojnim organom tretje države posredujejo zakoniti revizorji ali revizijska podjetja, kaže na velik javni interes v zvezi z izvajanjem neodvisnega javnega nadzora. V skladu s tem se mora vsaka taka predložitev s strani pristojnih organov držav članic opraviti zgolj za namen izvajanja pristojnosti javnega nadzora, zunanjega zagotavljanja kakovosti ter preiskav revizorjev in revizijskih podjetij s strani pristojnih organov zadevne tretje države. Države članice bi morale zagotoviti, da dvostranski dogovori o sodelovanju, ki omogočajo medsebojne predložitve revizijskih delovnih papirjev ali drugih dokumentov, ki jih posedujejo zakoniti revizorji ali revizijska podjetja, med njihovimi pristojnimi organi in pristojnimi organi Avstralije in Združenih držav Amerike, vsebujejo ustrezna varovala glede varovanja osebnih podatkov in zaščite poslovnih skrivnosti ter občutljivih poslovnih informacij, povezanih tako z družbami, katerih finančni izkazi so revidirani, kot revizorji teh družb. Za osebe, ki so ali so bile zaposlene pri pristojnih organih tretje države, ki so prejemniki podatkov, veljajo obveznosti varovanja poslovne skrivnosti.

               (3)

               Ne glede na člen 47(4) Direktive 2006/43/ES bi morale države članice zagotoviti, da za namene javnega nadzora, zagotavljanja kakovosti ter preiskav revizorjev in revizijskih podjetij stiki med revizorji ali revizijskimi podjetji držav članic ter pristojnimi organi Avstralije in Združenih držav Amerike potekajo prek pristojnih organov zadevne države članice.

               (4)

               Države članice se lahko v izjemnih primerih, ko je to potrebno za zagotovitev učinkovitega nadzora, odločijo sprejeti tudi skupne inšpekcijske preglede. Države članice lahko dovolijo, da sodelovanje s pristojnimi organi Avstralije in Združenih držav Amerike poteka v obliki skupnih inšpekcijskih pregledov ali pa prek opazovalcev, ki za inšpekcijske preglede in preiskovanje niso pooblaščeni ter nimajo dostopa do zaupnih revizijskih delovnih papirjev in drugih dokumentov, ki jih posedujejo zakoniti revizorji ali revizijska podjetja. Tovrstno sodelovanje vedno poteka pod pogoji iz člena 47(2) Direktive 2006/43/ES ter tega sklepa, zlasti glede potrebe po upoštevanju suverenosti, zaupnosti in recipročnosti. Države članice bi morale zagotoviti, da vsi skupni inšpekcijski pregledi, ki jih njihovi pristojni organi in pristojni organi Avstralije in Združenih držav Amerike na podlagi člena 47 Direktive 2006/43/ES izvajajo na ozemlju držav članic, potekajo pod vodstvom pristojnega organa zadevne države članice.

               (5)

               Direktiva 95/46/ES Evropskega parlamenta in Sveta z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (2) se uporablja za obdelavo osebnih podatkov v skladu s to direktivo. Kadar predložitev revizijskih delovnih papirjev ali drugih dokumentov, ki jih posedujejo zakoniti revizorji ali revizijska podjetja, pristojnim organom Avstralije ali Združenim državam Amerike vključuje razkritje osebnih podatkov, je treba pri taki predložitvi vedno upoštevati določbe Direktive 95/46/ES. Države članice poskrbijo za ustrezno zaščito posredovanih osebnih podatkov, zlasti z zavezujočimi dogovori v skladu s poglavjem IV Direktive 95/46/ES med svojimi pristojnimi organi in pristojnimi organi Avstralije in Združenih držav Amerike ter zagotovijo, da slednji ne bodo nadalje razkrivali osebnih podatkov iz prenesenih revizijskih delovnih papirjev ali drugih dokumentov, ki jih posedujejo zakoniti revizorji ali revizijska podjetja, brez predhodnega soglasja pristojnih organov zadevnih držav članic.

               (6)

               Ustreznost pristojnih organov tretje države je treba oceniti glede na zahteve o sodelovanju iz člena 36 Direktive 2006/43/ES ali enake reprezentativne rezultate. Zlasti je treba ustreznost oceniti glede na pristojnosti pristojnih organov Avstralije in Združenih držav Amerike, ukrepe za zaščito pred kršitvami pravil o zaupnosti in poslovni skrivnosti, ki jih ti izvajajo, ter njihovo sposobnost sodelovanja s pristojnimi organi držav članic, ki jo urejajo njihovi zakoni in drugi predpisi.

               (7)

               Ker revizorje in revizijska podjetja družb Unije, ki so izdale vrednostne papirje v Avstraliji ali v Združenih državah Amerike oziroma so del skupine, ki v navedenih državah izdaja obvezne konsolidirane računovodske izkaze, urejajo nacionalne zakonodaje navedenih držav, je treba odločiti, ali lahko pristojni organi držav članic revizijske delovne papirje ali druge dokumente, ki jih posedujejo zakoniti revizorji ali revizijska podjetja, predložijo pristojnim organom navedenih držav zgolj za namene izvajanja njihovih pristojnosti javnega nadzora, zunanjega zagotavljanja kakovosti ter preiskav revizorjev in revizijskih podjetij.

               (8)

               Ocene ustreznosti za namene člena 47 Direktive 2006/43/ES so se opravile za pristojne organe Avstralije in Združenih držav Amerike. Odločitve glede ustreznosti je za navedene organe treba sprejeti na podlagi teh ocen.

               (9)

               Avstralska komisija za vrednostne papirje in naložbe (Australian Securities and Investments Commission) je pristojna za javni nadzor in zunanje zagotavljanje kakovosti ter preiskave revizorjev in revizijskih podjetij. Izvaja ustrezne zaščitne ukrepe, ki prepovedujejo in kaznujejo razkrivanje zaupnih informacij kateri koli tretji osebi ali organu s strani njegovih sedanjih ali nekdanjih zaposlenih. Prenesene revizijske delovne papirje ali druge dokumente, ki jih posedujejo zakoniti revizorji ali revizijska podjetja, bi uporabila zgolj za namene, povezane z javnim nadzorom, zunanjim zagotavljanjem kakovosti ter preiskavami revizorjev in revizijskih podjetij. V skladu z zakoni in drugimi predpisi Avstralije lahko revizijske delovne papirje ali druge dokumente, ki jih posedujejo avstralski revizorji ali revizijska podjetja, predloži pristojnim organom katere koli države članice. Na podlagi tega je treba avstralsko komisijo za vrednostne papirje in naložbe priznati za ustrezno za namene člena 47(1) Direktive 2006/43/ES.

               (10)

               Komisija za vrednostne papirje in borzo Združenih držav Amerike (Securities and Exchange Commission of the United States of America) je pristojna za preiskave revizorjev in revizijskih podjetij; ta sklep mora zajemati samo pristojnosti Komisije za vrednostne papirje in borzo Združenih držav Amerike za preiskave revizorjev in revizijskih podjetij. Komisija za vrednostne papirje in borzo Združenih držav Amerike izvaja ustrezne zaščitne ukrepe, ki prepovedujejo in kaznujejo razkrivanje zaupnih informacij kateri koli tretji osebi ali organu s strani njegovih sedanjih ali nekdanjih zaposlenih. Predložene revizijske delovne papirje ali druge dokumente, ki jih posedujejo zakoniti revizorji ali revizijska podjetja, bi uporabila zgolj za namene, povezane s preiskavo revizorjev in revizijskih podjetij. V skladu z zakoni in drugimi predpisi Združenih držav Amerike lahko Komisija za vrednostne papirje in borzo Združenih držav Amerike revizijske delovne papirje ali druge dokumente, ki jih posedujejo revizorji ali revizijska podjetja Združenih držav, predloži pristojnim organom katere koli države članice. Na podlagi tega je treba Komisijo za vrednostne papirje in borzo Združenih držav Amerike priznati za ustrezno za namene člena 47(1) Direktive 2006/43/ES.

               (11)

               Odbor za nadzor računovodstva v javnih družbah Združenih držav Amerike (Public Company Accounting Oversight Board of the United States of America) je pristojen za javni nadzor, zunanje zagotavljanje kakovosti ter preiskave revizorjev in revizijskih podjetij. Izvaja ustrezne zaščitne ukrepe, ki prepovedujejo in kaznujejo razkrivanje zaupnih informacij kateri koli tretji osebi ali organu s strani njegovih sedanjih in nekdanjih zaposlenih. Predložene revizijske delovne papirje ali druge dokumente, ki jih posedujejo zakoniti revizorji ali revizijska podjetja, bi uporabil zgolj za namene, povezane z javnim nadzorom, zunanjim zagotavljanjem kakovosti ter preiskavami revizorjev in revizijskih podjetij. V skladu z zakoni in drugimi predpisi Združenih držav Amerike lahko pristojnim organom katere koli države članice zagotovi neposreden dostop do revizijskih delovnih papirjev ali drugih dokumentov, ki jih posedujejo revizorji ali revizijska podjetja Združenih držav, v skladu z zakonodajo Združenih držav Amerike pa takih dokumentov ne sme posredovati pristojnim organom držav članic.

               (12)

               Vendar lahko Komisija za vrednostne papirje in borzo Združenih držav Amerike pristojnim organom katere koli države članice zagotovi inšpekcijska poročila, ki jih izda Odbor za nadzor računovodstva v javnih družbah Združenih držav Amerike glede revizorjev in revizijskih podjetij iz Združenih držav, in, na predhodno zahtevo z obrazložitvijo, delovne papirje ali druge dokumente, ki jih posedujejo revizorji ali revizijska podjetja iz Združenih držav in ki so pomembni za inšpekcije. Torej so rezultati sodelovanja med pristojnimi organi držav članic in Odborom za nadzor računovodstva v javnih družbah Združenih držav Amerike pri inšpekcijah v bistvu enaki kot pri neposredni izmenjavi revizijskih delovnih papirjev oziroma drugih dokumentov, ki jih posedujejo zakoniti revizorji ali revizijska podjetja, iz člena 36 Direktive 2006/43/ES. Na podlagi tega je treba Odbor za nadzor računovodstva v javnih družbah Združenih držav Amerike priznati za ustreznega za namene člena 47(1) Direktive 2006/43/ES.

               (13)

               Prenos revizijskih delovnih papirjev ali drugih dokumentov, ki jih posedujejo zakoniti revizorji ali revizijska podjetja, bi moral vključevati dovoljenje organom, ki so bili na podlagi tega sklepa priznani za ustrezne, za dostop do ali predložitev revizijskih delovnih papirjev ali drugih dokumentov, ki jih posedujejo zakoniti revizorji ali revizijska podjetja, po predhodnem soglasju pristojnih organov držav članic ter za dostop do ali predložitev takšnih dokumentov navedenim organom s strani pristojnih organov držav članic. Posledično v primeru inšpekcij ali preiskav zakoniti revizorji in revizijska podjetja navedenim organom ne bi smeli izdati dovoljena za dostop do revizijskih delovnih papirjev in drugih dokumentov, ki jih posedujejo zakoniti revizorji ali revizijska podjetja, ali za njihovo posredovanje pod drugimi pogoji, ki niso določeni v tem sklepu in v členu 47 Direktive 2006/43/ES, na primer na podlagi privolitve zakonitega revizorja, revizijskih podjetij ali podjetja stranke.

               (14)

               Ta sklep ne sme vplivati na dogovore o sodelovanju iz člena 25(4) Direktive 2004/109/ES Evropskega parlamenta in Sveta z dne 15. decembra 2004 o uskladitvi zahtev v zvezi s preglednostjo informacij o izdajateljih, katerih vrednostni papirji so sprejeti v trgovanje na reguliranem trgu, in o spremembah Direktive 2001/34/ES (3).

               (15)

               Ker se ta sklep sprejema v okviru prehodnega obdobja, ki je bilo nekaterim revizorjem in revizijskim podjetjem tretjih držav odobreno z Odločbo Komisije 2008/627/ES z dne 29. julija 2008 o prehodnem obdobju za revizijske dejavnosti nekaterih revizorjev ali revizijskih subjektov tretjih držav (4), ne sme posegati v nobene dokončne odločitve o enakovrednosti, ki jih Komisija lahko sprejme na podlagi člena 46 Direktive 2006/43/ES.

               (16)

               Cilj tega sklepa je olajšati učinkovito sodelovanje med pristojnimi organi držav članic ter Avstralije in Združenih držav Amerike, da se omogoči izvajanje njihovih nalog javnega nadzora, zunanjega zagotavljanja kakovosti in preiskav ter da bi se hkrati zaščitile pravice zadevnih strank. Države članice morajo Komisijo obvestiti o delovnih dogovorih, ki so jih sklenile z navedenimi organi, da bi Komisija lahko ocenila, če sodelovanje poteka v skladu s členom 47 Direktive 2006/43/ES.

               (17)

               Končni cilj sodelovanja z Avstralijo in Združenimi državami Amerike na področju nadzora revizorjev je doseči vzajemno zaupanje v sisteme nadzora različnih držav, tako da bi bili prenosi revizijskih delovnih papirjev ter drugih dokumentov, ki jih posedujejo zakoniti revizorji ali revizijska podjetja, izjema. Vzajemno zaupanje bo temeljilo na enakovrednosti sistemov nadzora revizorjev Unije in navedenih držav.

               (18)

               Odbor za nadzor računovodstva v javnih družbah Združenih držav Amerike želi nadalje oceniti sisteme nadzora revizorjev v državah članicah, preden se odloči, da se bo zanesel na nadzor, ki ga izvajajo njihovi pristojni organi. Tako je treba mehanizem za sodelovanje med pristojnimi organi držav članic ter Odborom za nadzor računovodstva v javnih družbah Združenih držav Amerike in Komisijo za vrednostne papirje in borzo Združenih držav Amerike pregledati, da se oceni napredek pri doseganju medsebojnega zanašanja drug na drugega. Zato bi se moral ta sklep za Odbor za nadzor računovodstva v javnih družbah Združenih držav Amerike in Komisijo za vrednostne papirje in borzo Združenih držav Amerike 31. julija 2013 prenehati uporabljati.

               (19)

               Ukrepi iz tega sklepa so v skladu z mnenjem odbora, ustanovljenega v skladu s členom 48(1) Direktive 2006/43/ES –

         SPREJELA NASLEDNJI SKLEP:
   Člen 1
   Naslednji pristojni organi tretjih držav se štejejo za ustrezne za namene člena 47(1) Direktive 2006/43/ES:

               1.

               Avstralska komisija za vrednostne papirje in naložbe (Australian Securities and Investments Commission);

               2.

               Odbor za nadzor računovodstva v javnih družbah Združenih držav Amerike (Public Company Accounting Oversight Board of the United States of America);

               3.

               Komisija za vrednostne papirje in borzo Združenih držav Amerike (Securities and Exchange Commission of the United States of America).

         Člen 2
   1.   V skladu s členom 53 Direktive 2006/43/ES mora od 29. junija 2008 v primeru inšpekcij ali preiskav zakonitih revizorjev ali revizijskih podjetij vsak prenos revizijskih delovnih papirjev ali drugih dokumentov, ki jih posedujejo zakoniti revizorji ali revizijska podjetja, predhodno odobriti pristojni organ zadevne države članice ali ga mora opraviti pristojni organ zadevne države članice.
   2.   Prenos revizijskih delovnih papirjev ali drugih dokumentov, ki jih posedujejo zakoniti revizorji ali revizijska podjetja, se lahko opravi zgolj za namene izvajanja javnega nadzora, zunanjega zagotavljanja kakovosti ali preiskav revizorjev in revizijskih podjetij.
   3.   Kadar so revizijski delovni papirji ali drugi dokumenti, ki jih posedujejo zakoniti revizorji ali revizijska podjetja, v izključni posesti zakonitega revizorja ali revizijskega podjetja, registriranega v državi članici, ki ni država članica, v kateri je registriran revizor skupine in katere pristojni organ je prejel prošnjo enega od organov iz člena 1, se taki papirji ali dokumenti predložijo pristojnemu organu zadevne tretje države le, če se pristojni organ prve države članice izrecno strinja s prenosom.
   4.   Države članice zagotovijo, da dvostranski dogovori o sodelovanju, ki omogočajo medsebojne predložitve revizijskih delovnih papirjev oziroma drugih dokumentov, ki jih posedujejo zakoniti revizorji ali revizijska podjetja, med njihovimi pristojnimi organi in pristojnimi organi Avstralije in Združenih držav Amerike, vsebujejo ustrezna varovala glede varovanja osebnih podatkov in zaščite poslovnih skrivnosti ter občutljivih poslovnih informacij, povezanih tako z družbami, katerih finančni izkazi so revidirani, kot revizorji teh družb.
   5.   Ne glede na člen 47(4) Direktive 2006/43/ES države članice zagotovijo, da za namene javnega nadzora, zagotavljanja kakovosti ter preiskav revizorjev in revizijskih podjetij dvostranski dogovori o sodelovanju, ki omogočajo medsebojne predložitve revizijskih delovnih papirjev oziroma drugih dokumentov, ki jih posedujejo zakoniti revizorji ali revizijska podjetja, med njihovimi pristojnimi organi in pristojnimi organi Avstralije in Združenih držav Amerike, določajo, da stiki med revizorji ali revizijskimi podjetji držav članic ter pristojnimi organi Avstralije in Združenih držav Amerike potekajo prek pristojnih organov zadevne države članice.
   6.   Države članice lahko na skupne inšpekcijske preglede pristanejo samo, če je to potrebno. Države članice zagotovijo, da vsi skupni inšpekcijski pregledi, ki jih njihovi pristojni organi in pristojni organi Avstralije in Združenih držav Amerike na podlagi člena 47 Direktive 2006/43/ES izvajajo na ozemlju držav članic, praviloma potekajo pod vodstvom pristojnega organa zadevne države članice.
   7.   Države članice zagotovijo, da vsi dvostranski dogovori o sodelovanju med njihovimi pristojnimi organi ter pristojnimi organi Avstralije in Združenih držav Amerike izpolnjujejo pogoje za sodelovanje iz tega sklepa.
   Člen 3
   Ta sklep se v zvezi s pristojnimi organi iz točk 2 in 3 člena 1 preneha uporabljati 31. julija 2013.
   Člen 4
   Ta sklep je naslovljen na države članice.

      V Bruslju, 1. septembra 2010

            Za Komisijo

         Michel BARNIER

            Član Komisije

      (1)  UL L 157, 9.6.2006, str. 87.

      (2)  UL L 281, 23.11.1995, str. 31.

      (3)  UL L 390, 31.12.2004, str. 38.

      (4)  UL L 202, 31.7.2008, str. 70.


title: Sklep Evropskega Sveta z dne 1. decembra 2009 o sprejetju poslovnika Evropskega sveta

text:
               2.12.2009

               SL

               Uradni list Evropske unije

               L 315/51

         SKLEP EVROPSKEGA SVETA
   z dne 1. decembra 2009
   o sprejetju poslovnika Evropskega sveta
   (2009/882/EU)
   EVROPSKI SVET JE –
   ob upoštevanju Pogodbe o delovanju Evropske unije in zlasti člena 235(3) Pogodbe,
   ob upoštevanju naslednjega:

               (1)

               Z Lizbonsko pogodbo se Evropski svet preoblikuje v eno od institucij Evropske unije.

               (2)

               Zato je primerno, da Evropski svet sprejme svoj poslovnik.

               (3)

               Da bi bil poslovnik lahko sprejet že na dan začetka veljavnosti Lizbonske pogodbe, bi bilo v tem sklepu treba določiti možnost, da Evropski svet za sprejetje zadevnega poslovnika uporabi pisni postopek iz člena 7 zadevnega poslovnika –

         SPREJEL NASLEDNJI SKLEP:
   Člen 1
   1.   Evropski svet sprejme svoj poslovnik, ki je naveden v Prilogi.
   2.   Evropski svet lahko za sprejetje svojega poslovnika uporabi pisni postopek iz člena 7 zadevnega poslovnika.
   Člen 2
   Ta sklep začne učinkovati na dan sprejetja.
   Objavi se v Uradnem listu Evropske unije.

      V Brusju, 1. decembra 2009

            Za Evropski svet

            Predsednik

         H. VAN ROMPUY

   PRILOGA

      POSLOVNIK EVROPSKEGA SVETA

   Člen 1
   Sklic in kraj zasedanj
   1.   Evropski svet se sestane dvakrat v vsakem polletju na sklic svojega predsednika (1).
   Predsednik Evropskega sveta vsaj eno leto pred začetkom posameznega polletnega obdobja v tesnem sodelovanju z državo članico, ki bo predsedovala v zadevnem polletju, objavi predvidene datume zasedanj Evropskega sveta v tem obdobju.
   Če razmere tako zahtevajo, predsednik skliče izredno zasedanje Evropskega sveta (2).
   2.   Evropski Svet se sestaja v Bruslju.
   V izjemnih okoliščinah lahko predsednik Evropskega sveta s privolitvijo Sveta za splošne zadeve in Odbora stalnih predstavnikov, ki odločata soglasno, odloči, da bo zasedanje Sveta potekalo drugje.
   Člen 2
   Priprava zasedanj Evropskega sveta in nadaljnje ukrepanje
   1.   Predsednik Evropskega sveta skrbi za pripravo in kontinuiteto dela Evropskega sveta v sodelovanju s predsednikom Komisije in na podlagi dela Sveta za splošne zadeve (3).
   2.   Svet za splošne zadeve skupaj s predsednikom Evropskega sveta in Komisijo skrbi za pripravo zasedanj Evropskega sveta in nadaljnje ukrepanje (4).
   3.   Predsednik poskrbi za tesno sodelovanje in usklajevanje s predsedstvom Sveta in predsednikom Komisije, zlasti z rednimi srečanji.
   4.   Predsednika Evropskega sveta v primeru zadržanosti zaradi bolezni, v primeru smrti ali konca mandata v skladu s členom 15(5) Pogodbe o Evropski uniji do izvolitve naslednika po potrebi nadomesti član Evropskega sveta, ki predstavlja državo članico, ki v zadevnem polletnem obdobju predseduje Svetu.
   Člen 3
   Dnevni red in priprava
   1.   Za namene priprav iz člena 2(2) vsaj štiri mesece pred vsakim rednim zasedanjem Evropskega sveta iz člena 1(1) njegov predsednik v tesnem sodelovanju s članom Evropskega sveta, ki predstavlja državo članico, ki v zadevnem polletnem obdobju predseduje Svetu, in predsednikom Komisije, Svetu za splošne zadeve predloži obrazložen osnutek dnevnega reda.
   Prispevki drugih sestav Sveta k zasedanju Evropskega sveta se pošljejo Svetu za splošne zadeve vsaj dva tedna pred zasedanjem Evropskega sveta.
   Predsednik Evropskega sveta v tesnem sodelovanju iz prvega pododstavka pripravi osnutek usmeritev za sklepe Evropskega sveta in po potrebi osnutek sklepov in osnutek odločitev Evropskega sveta, o katerih razpravlja Svet za splošne zadeve.
   Svet za splošne zadeve se še enkrat sestane v zadnjih petih dneh pred zasedanjem Evropskega sveta. Na podlagi te razprave predsednik Evropskega sveta določi začasni dnevni red.
   2.   Razen zaradi nujnih in nepredvidljivih razlogov, povezanih na primer s trenutnimi mednarodnimi dogodki, Svet v nobeni drugi sestavi niti nobeno pripravljalno telo Sveta v času med sejo Sveta za splošne zadeve, na podlagi katere se določi začasni dnevni red zasedanja Evropskega sveta, in zasedanjem Evropskega sveta, ne sme razpravljati o zadevi, ki je predložena Evropskemu svetu.
   3.   Evropski svet sprejme dnevni red ob začetku zasedanja.
   Praviloma se zadeve z dnevnega reda preučijo predčasno v skladu z določbami tega člena.
   Člen 4
   Sestava Evropskega sveta, delegacije in potek zasedanj
   1.   Vsako redno zasedanje Evropskega sveta traja največ dva dni, razen če Evropski svet ali Svet za splošne zadeve na pobudo predsednika Evropskega sveta ne odloči drugače.
   Član Evropskega sveta, ki predstavlja državo članico, ki predseduje Svetu, v sodelovanju s svojim predsednikom Evropskemu svetu poroča o delu Sveta.
   2.   Predsednik Evropskega parlamenta je lahko povabljen k besedi pred Evropskim svetom (5). Ta izmenjava mnenj se opravi na začetku zasedanja Evropskega sveta, razen če Evropski svet soglasno ne odloči drugače.
   Srečanja s predstavniki tretjih držav ali organizacij ali z drugimi osebnostmi lahko ob robu zasedanja Evropskega sveta potekajo le v izrednih primerih s predhodno privolitvijo Evropskega sveta, ki odloča soglasno na pobudo predsednika Evropskega sveta.
   3.   Zasedanja Evropskega sveta niso javna.
   4.   Evropski svet sestavljajo voditelji držav ali vlad držav članic skupaj z njegovim predsednikom in predsednikom Komisije. Pri njegovem delu sodeluje visoki predstavnik Unije za zunanje zadeve in varnostno politiko (6).
   Glede na dnevni red lahko člani Evropskega sveta sklenejo, da vsakemu od njih pri delu pomaga minister, predsedniku Komisije pa član Komisije (7).
   Za vstop v stavbo, kjer se odvija zasedanje Evropskega sveta, je za države članice in Komisijo skupno število članov delegacije omejeno na 20, za visokega predstavnika Unije za zunanje zadeve in varnostno politiko pa na pet. Pri tem ni všteto tehnično osebje, ki opravlja posebne varnostne naloge ali skrbi za logistično podporo. Imena in nazivi članov delegacij se vnaprej sporočijo generalnemu sekretariatu Sveta.
   Predsednik skrbi za uporabo tega poslovnika in zagotavlja, da delo poteka nemoteno.
   Člen 5
   Zastopanje pred Evropskim parlamentom
   Evropski svet pred Evropskim parlamentom zastopa predsednik Evropskega sveta.
   Predsednik Evropskega sveta po vsakem zasedanju Evropskega sveta Evropskemu parlamentu predloži poročilo (8).
   Član Evropskega sveta, ki predstavlja državo članico, ki predseduje Svetu, Evropskemu parlamentu predstavi prednostne naloge predsedstva in rezultate, dosežene v zadevnem polletju.
   Člen 6
   Sprejemanje stališč in odločitev ter sklepčnost
   1.   Evropski svet odloča soglasno, razen če Pogodbi ne določata drugače (9).
   2.   Kadar Evropski svet v skladu s pogodbama odloča in glasuje, da pobudo za glasovanje predsednik.
   Predsednik mora poskrbeti za glasovanje tudi na pobudo člana Evropskega sveta, če tako zahteva večina članov Evropskega sveta.
   3.   Da bi Evropski svet lahko glasoval, morata biti navzoči dveh tretjini članov Evropskega sveta. Pri glasovanju predsednik preveri, ali je Svet sklepčen. Predsednik Evropskega sveta in predsednik Komisije ne štejeta za izračun sklepčnosti.
   4.   Pri glasovanju se lahko na vsakega člana Evropskega sveta prenese glasovalna pravica največ enega drugega člana (10).
   Kadar Evropski svet odloča z glasovanjem, njegov predsednik in predsednik Komisije ne glasujeta (11).
   5.   Postopkovni sklepi, ki jih sprejme Evropski svet v skladu s tem poslovnikom, se sprejmejo z navadno večino (12).
   Člen 7
   Pisni postopek
   Odločitve Evropskega sveta o nujnih zadevah se lahko sprejmejo s pisnim glasovanjem, kadar predsednik Evropskega sveta predlaga uporabo tega postopka. Pisno glasovanje se lahko izvede, kadar vsi člani Evropskega sveta, ki imajo glasovalno pravico, soglašajo z uporabo tega postopka.
   Generalni sekretariat Sveta redno pripravlja seznam aktov, ki so bili sprejeti po pisnem postopku.
   Člen 8
   Zapisnik
   Naredi se zapisnik vsakega zasedanja, katerega osnutek v 15 dneh pripravi generalni sekretariat Sveta. Ta osnutek se predloži Evropskemu svetu v odobritev, nato pa ga podpiše generalni sekretar Sveta.
   Zapisnik zajema:

               —

               navedbo dokumentov, predloženih Evropskemu svetu,

               —

               navedbo odobrenih sklepov;

               —

               sprejete odločitve;

               —

               izjave Evropskega sveta in izjave, katerih vključitev je zahteval eden izmed članov Evropskega sveta.

         Člen 9
   Posvetovanja in odločanje na podlagi dokumentov in osnutkov, sestavljenih v jezikih, ki jih določajo veljavna pravila o jezikih
   1.   Evropski svet razpravlja in sprejema odločitve samo na podlagi dokumentov in osnutkov, sestavljenih v jezikih, ki jih določajo veljavna pravila glede jezikov, razen če Evropski svet iz nujnih razlogov soglasno ne odloči drugače.
   2.   Vsak član Evropskega sveta lahko ugovarja razpravi, če besedila katerih koli predlaganih sprememb niso sestavljena v jezikih iz odstavka 1, ki jih član izpostavi.
   Člen 10
   Objava izidov glasovanja, spremnih razlag glasovanja in zapisnikov ter dostop do dokumentov
   1.   Kadar Evropski svet v skladu s pogodbama sprejme odločitev, lahko v skladu s postopkom glasovanja, ki se uporablja za sprejetje te odločitve, sklene, da se izidi glasovanja ter izjave iz zapisnika in točke tega zapisnika, ki se nanašajo na sprejemanje tega sklepa,.
   Kadar se izid glasovanja objavi, se na zahtevo zadevnega člana Evropskega sveta objavijo tudi obrazložitve glasovanja, z upoštevanjem tega poslovnika, pravne varnosti in interesov Evropskega sveta.
   2.   Določbe o dostopu javnosti do dokumentov Sveta iz Priloge II Poslovnika Sveta se smiselno uporabljajo tudi za dokumente Evropskega sveta.
   Člen 11
   Varovanje poslovne skrivnosti in predložitev dokumentov v sodnih postopkih
   Brez poseganja v določbe o dostopu javnosti do dokumentov velja za razprave Evropskega sveta obveznost varovanja poslovne skrivnosti, razen če Evropski svet ne odloči drugače.
   Evropski svet lahko dovoli, da se v sodnih postopkih predloži kopija ali izvleček dokumentov Evropskega sveta, ki še niso bili dani v javnost v skladu s členom 10.
   Člen 12
   Sklepi Evropskega sveta
   1.   Odločitve, ki jih sprejme Evropski svet, podpišeta njegov predsednik in generalni sekretar Sveta. Kadar v njih ni določeno, na koga so naslovljene, se objavijo v Uradnem listu Evropske unije. Kadar je naslovnik znan, ga generalni sekretar Sveta o teh odločitvah obvesti.
   2.   Določbe o obliki aktov iz Priloge VI Poslovnika Sveta se smiselno uporabljajo tudi za odločitve Evropskega sveta.
   Člen 13
   Sekretariat, proračun in varnost
   1.   Evropskemu svetu in njegovemu predsedniku pomaga generalni sekretariat Sveta pod vodstvom njegovega generalnega sekretarja.
   2.   Generalni sekretar Sveta pomaga pri zasedanjih Evropskega sveta. Sprejme vse potrebne ukrepe za organizacijo dela.
   3.   Generalni sekretar Sveta je v celoti odgovoren za upravljanje proračunskih sredstev iz oddelka II – Evropski svet in Svet – proračuna in sprejme vse ukrepe, potrebne za zagotovitev pravilnega upravljanja teh sredstev. Zadevna proračunska sredstva generalni sekretar izvršuje v skladu z določbami Finančne uredbe, ki se uporablja za proračun Unije.
   4.   Varnostni predpisi Sveta se uporabljajo smiselno tudi za Evropski svet.
   Člen 14
   Pošta, naslovljena na Evropski svet
   Pošta, naslovljena na Evropski svet, se pošilja predsedniku na naslov:

               Evropski svet

               Rue de la Loi 175

               B-1048 Bruselj

      (1)  Ta odstavek povzema prvi stavek člena 15(3) Pogodbe o Evropski uniji (v nadaljnjem besedilu: PEU).

      (2)  Ta odstavek povzema zadnji stavek člena 15(3) PEU.

      (3)  Ta odstavek povzema točko (b) člena 15(6) PEU.

      (4)  Ta odstavek povzema drugi stavek drugega pododstavka člena 16(6) PEU.

      (5)  Ta pododstavek povzema člen 235(2) Pogodbe o delovanju Evropske unije (v nadaljnjem besedilu: PDEU).

      (6)  Ta pododstavek povzema člen 15(2) PEU.

      (7)  Ta pododstavek povzema drugi stavek člena 15(3) PEU.

      (8)  Ta pododstavek povzema točko (d) člena 15(6) PEU.

      (9)  Ta odstavek povzema člen 15(4) PEU.

      (10)  Ta pododstavek povzema prvi pododstavek člena 235(1) PDEU.

      (11)  Ta pododstavek povzema drugi stavek drugega pododstavka člena 235(1) PDEU.

      (12)  Ta odstavek povzema pravilo iz člena 235(3) PDEU.


title: Sklep Sveta z dne 2. decembra 2010 o imenovanju dveh članov upravnega odbora Evropske agencije za kemikalije

text:
               3.12.2010

               SL

               Uradni list Evropske unije

               C 326/4

         SKLEP SVETA
   z dne 2. decembra 2010
   o imenovanju dveh članov upravnega odbora Evropske agencije za kemikalije
   2010/C 326/03
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (1) in zlasti člena 79 Uredbe,
   ob upoštevanju naslednjega:

               (1)

               Člen 79 Uredbe (ES) št. 1907/2006 določa, da bi moral Svet za člane upravnega odbora Evropske agencije za kemikalije imenovati po enega predstavnika iz vsake države članice.

               (2)

               Svet je s Sklepom z dne 7. junija 2007 (2) imenoval 27 članov upravnega odbora Evropske agencije za kemikalije.

               (3)

               Švedska vlada je obvestila Svet, da namerava švedskega predstavnika v upravnem odboru zamenjati, in podala predlog za imenovanje novega predstavnika, ki bi ga bilo treba imenovati za obdobje do 31. maja 2013.

               (4)

               Slovenska vlada je obvestila Svet, da namerava slovenskega predstavnika v upravnem odboru zamenjati, in podala predlog za imenovanje novega predstavnika, ki bi ga bilo treba imenovati za obdobje do 31. maja 2013 –

         SPREJEL NASLEDNJI SKLEP:
   Člen 1
   Nina CROMNIER, švedska državljanka, rojena 14. oktobra 1966, se namesto Ethel FORSBERG imenuje za člana upravnega odbora Evropske agencije za kemikalije za obdobje od 4. decembra 2010 do 31. maja 2013.
   Člen 2
   Simona FAJFAR, slovenska državljanka, rojena 17. novembra 1970, se namesto Marte CIRAJ imenuje za člana upravnega odbora Evropske agencije za kemikalije za obdobje od 4. decembra 2010 do 31. maja 2013.
   Člen 3
   Ta sklep začne veljati na dan sprejetja.

      V Bruslju, 2. decembra 2010

            Za Svet

            Predsednik

         E. SCHOUPPE

      (1)  UL L 396, 30.12.2006, str. 1.

      (2)  UL C 134, 16.6.2007, str. 6.


title: 2010/290/: Sklep Sveta z dne 19. januarja 2010 o obstoju čezmernega primanjkljaja na Slovaškem

text:
               21.5.2010

               SL

               Uradni list Evropske unije

               L 125/48

         SKLEP SVETA
   z dne 19. januarja 2010
   o obstoju čezmernega primanjkljaja na Slovaškem
   (2010/290/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 126(6) v povezavi s členom 126(13) in členom 136 Pogodbe,
   ob upoštevanju predloga Komisije,
   ob upoštevanju pripomb, ki jih je predložila Slovaška,
   ob upoštevanju naslednjega:

               (1)

               V skladu s členom 126(1) Pogodbe o delovanju Evropske unije se države članice izogibajo čezmernemu javnofinančnemu primanjkljaju.

               (2)

               Pakt za stabilnost in rast temelji na cilju zdravih javnih financ kot sredstvu za izboljšanje pogojev za stabilnost cen in za močno trajnostno rast, ki prispeva k ustvarjanju delovnih mest.

               (3)

               Postopek v zvezi s čezmernim primanjkljajem iz člena 126 Pogodbe o delovanju Evropske unije, kakor je pojasnjen v Uredbi Sveta (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem (1) (ki je del Pakta za stabilnost in rast), določa, da se sprejme sklep o obstoju čezmernega primanjkljaja. Uredba (ES) št. 1467/97 uvaja tudi določbe o izvajanju člena 104 Pogodbe o ustanovitvi Evropske skupnosti, ki je postal člen 126 Pogodbe o delovanju Evropske unije. Protokol o postopku v zvezi s čezmernim primanjkljajem, ki je priloga k Pogodbi o delovanju Evropske unije, vsebuje dodatne določbe glede izvajanja postopka v zvezi s čezmernim primanjkljajem. Uredba Sveta (ES) št. 479/2009 (2) določa podrobna pravila in opredelitve za uporabo določb navedenega protokola.

               (4)

               Leta 2005 je bil Pakt za stabilnost in rast prenovljen, da bi se okrepili njegova učinkovitost in gospodarski temelji ter ohranila dolgoročna vzdržnost javnih financ. Cilj prenove pakta je bil zagotoviti, da se v vseh fazah postopka v zvezi s čezmernim primanjkljajem v celoti upošteva predvsem gospodarsko in proračunsko ozadje. Na ta način Pakt za stabilnost in rast zagotavlja okvir, ki podpira politike vlad za hitro ponovno vzpostavitev trdnih proračunskih stanj, pri tem pa upošteva gospodarske razmere.

               (5)

               V skladu s členom 104(5) Pogodbe o ustanovitvi Evropske skupnosti, ki je postal člen 126(5) Pogodbe o delovanju Evropske unije, mora Komisija Svetu predložiti mnenje, če meni, da v državi članici obstaja čezmerni primanjkljaj ali tveganje zanj. Komisija je na podlagi svojega poročila v skladu s členom 104(3) Pogodbe o ustanovitvi Evropske skupnosti, ki je postal člen 126(3) Pogodbe o delovanju Evropske unije, ter ob upoštevanju mnenja Ekonomsko-finančnega odbora po členu 104(4) Pogodbe o ustanovitvi Evropske skupnosti, ki je postal člen 126(4) Pogodbe o delovanju Evropske unije, ugotovila, da na Slovaškem obstaja čezmerni primanjkljaj. Komisija je zato 11. novembra 2009 Svetu predložila zadevno mnenje v zvezi s Slovaško (3).

               (6)

               V skladu s členom 126(6) Pogodbe o delovanju Evropske unije Svet upošteva morebitne pripombe, ki jih želi predložiti zadevna država članica, preden po opravljeni celoviti oceni odloči, ali čezmerni primanjkljaj obstaja. V primeru Slovaške ta celovita ocena vodi do zaključkov, ki so izpostavljeni v tem sklepu.

               (7)

               Po podatkih, ki so jih slovaški organi sporočili oktobra 2009, bo javnofinančni primanjkljaj Slovaške v letu 2009 predvidoma dosegel 6,3 % BDP in tako znatno presegel referenčno vrednost, ki znaša 3 % BDP. Predvideno preseganje referenčne vrednosti lahko velja za izjemno v smislu Pogodbe ter Pakta za stabilnost in rast. Zlasti je to preseganje med drugim posledica resnega upada gospodarske rasti v smislu Pogodbe ter Pakta za stabilnost in rast. Po napovedi služb Komisije iz jeseni 2009 naj bi se realni BDP leta 2009 zmanjšal za 5,8 %. Preseganje referenčne vrednosti 3 % je sicer predvsem posledica močnega upada gospodarske rasti, vendar je nanj vplivalo tudi precejšnje poslabšanje strukturnega salda od leta 2005. Poleg tega ni mogoče reči, da je načrtovano preseganje referenčne vrednosti začasno, saj napoved služb Komisije iz leta 2009 predvideva, da bo javnofinančni primanjkljaj dosegel 6 % BDP v letu 2010 ob predpostavki nespremenjene politike. Merilo glede primanjkljaja, določeno v Pogodbi, ni izpolnjeno.

               (8)

               Po podatkih, ki so jih slovaški organi sporočili oktobra 2009, ostaja bruto javni dolg precej pod referenčno vrednostjo 60 % BDP in naj bi v letu 2009 znašal približno 30 % BDP. V skladu z jesensko napovedjo služb Komisije naj bi delež dolga hitro naraščal in v letu 2011 dosegel 42,7 % BDP, ob predpostavki nespremenjene politike.

               (9)

               Komisija je v skladu z določbami iz Pakta za stabilnost in rast v svojem poročilu ustrezno upoštevala reforme pokojninskega sistema, ki uvajajo večstebrni sistem. Ta vključuje obvezen, v celoti naložbeni pokojninski steber. Medtem ko je posledica izvajanja teh reform začasno poslabšanje proračunskega stanja, je dolgoročna vzdržnost javnih financ občutno boljša. Na podlagi ocen slovaških organov bodo neto stroški te reforme v obdobju 2009–2011 znašali 1,1 % BDP, leta 2012 pa se bodo zvišali na 1,2 % BDP. V skladu s Paktom za stabilnost in rast se stroški lahko upoštevajo na linearno degresivni osnovi za prehodno obdobje in le, če primanjkljaj ostaja blizu referenčne vrednosti. Ker primanjkljaj ne ostaja blizu referenčne vrednosti v obdobju 2009–2011, stroškov pokojninske reforme ni mogoče upoštevati.

               (10)

               V skladu s členom 2(4) Uredbe (ES) št. 1467/97 se „pomembni dejavniki“ v fazah, ki vodijo do sklepa Sveta o obstoju čezmernega primanjkljaja v skladu s členom 126(6) Pogodbe o delovanju Evropske unije, lahko upoštevajo le, če je v celoti izpolnjen dvojni pogoj – da primanjkljaj ostaja blizu referenčne vrednosti in da je referenčna vrednost presežena začasno. V primeru Slovaške dvojni pogoj ni izpolnjen. Zato v fazah, ki vodijo do tega sklepa, pomembni dejavniki niso upoštevani –

         SPREJEL NASLEDNJI SKLEP:
   Člen 1
   Iz celovite ocene sledi, da na Slovaškem obstaja čezmerni primanjkljaj.
   Člen 2
   Ta sklep je naslovljen na Slovaško republiko.

      V Bruslju, 19. januarja 2010

            Za Svet

            Predsednica

         E. SALGADO

      (1)  UL L 209, 2.8.1997, str. 6.

      (2)  UL L 145, 10.6.2009, str. 1.

      (3)  Vsi dokumenti za Slovaško, povezani s postopkom v zvezi s čezmernim primanjkljajem, so na voljo na spletni strani: http://ec.europa.eu/economy_finance/netstartsearch/pdfsearch/pdf.cfm?mode = _m2